open-index/open-wikipedia-markdown huggingface dataset:
Verpimo ratelis

**Verpimo ratelis** (žemaitiškai – *kalvaratas*) – prietaisas siūlams verpti. Pagal konstrukciją būną gulsčias (plačiau naudotas Klaipėdos krašte ir Aukštaitijoje) ir stačias. Lietuvoje atsirado XVIII a. I pusėje. Iki tol valstiečiai naudojo verpstę.

Verpimo ratelis susideda iš ritės siūlams, ratelio, rato, krėslo, paminos, trijų kojų. Pamina minama koja ir taip sukamas ratas. Pluošto kuodelis tvirtinamas prie prieverpstės. Sukdama ratelį koja, verpėja kaire ranka peša iš kuodelio verpalą, o dešine ranka, prilaikydama jį, lygina siūlą, nutaiko siūlo storumą ir leidžia jį į ritę.

Verpimo ratelius darydavo iš uosio, liepos, alksnio. Daugiausia verpdavo moterys žiemos mėnesiais, po visų derliaus nuėmimo darbų.

## Literatūra
* A. Jonaitytė. Ratelio verpstės ir jos dalių pavadinimai. – Liet. kalbotyros klausmai. V., 1977, t. 17.
Kočėlas

**Kočėlas** – medinis įrankis skalbiniams lyginti. Susideda iš 2 dalių: apvalaus pagalio ir plokščios, rantuota ar dantyta apačia lentelės – rintės. Gale kočėlas turi rankeną, skirtą suimti kočėlą viena ranka.

Greta skalbimo darbų namų ūkyje kočėlas taip pat yra naudojamas ruošiant maistą. Juo išlyginamas tešlos blynas, kiti gaminiai.
Čibos prefektūra

**Čibos prefektūra** () – Japonijos prefektūra, įsikūrusi Honšiū saloje. Sostinė – Čiba. Šioje prefektūroje labai gerai išvystyta pramonė.

## Istorija

Čibos prefektūra buvo įkurta 1873 m. birželio 15 d., sujungus senąsias Kisaradzo ir Inbos prefektūras. Čibos prefektūros vietoje seniau buvo Avos, Kadzusos, Šimosos žemės.

## Geografija

Čiba šiaurėje ribojasi su Ibarakio prefektūra, vakaruose – su Tokijo ir Saitamos prefektūromis, rytuose turi priėjimą prie Ramiojo vandenyno. Didžioji Čibos prefektūros dalis – kalvotas Boso pusiasalis. Tankiausiai apgyvendinti šiaurės vakarai. Čibos pakrantėje vyraujanti Kurošio srovė veikia prefektūros klimatą: čia žiemos šiltesnės, o vasaros vėsesnės.

### Miestai
Čibos prefektūroje įsikūrę 36 miestai:

### Miesteliai ir kaimai
Pateikiami miesteliai ir kaimai pagal apskritį:

## Sportas

Čiboje yra šios sporto komandos.
Futbolo:

* JEF United Ichihara Chiba (Čiba ir Ičihara)
* Kashiwa Reysol (Kašiva)
* JEF United Ichihara Chiba Amateur (Ičihara)

Beisbolo:

* Chiba Lotte Marines

Regbio:

* IBM Big Blue (Jačijas)
* Kubota Spears (Funabašis)
* NEC Green Rockets (Abikas)

## Nuorodos

* Oficiali Čibos prefektūros internetinė svetainė 
* Čibos tarptautinis gidas
Dainius Šadauskis

**Dainius Šadauskis** (g. 1964 m. vasario 23 d. Raseiniai) – Lietuvos ir Raseinių rajono politinis bei visuomenės veikėjas.

## Biografija
1973 m. baigė Perkūniškės pradinę mokyklą. 1973–1978 m. mokėsi Raseinių 2-ojoje vidurinėje, 1978–1982 m. Raseinių 1-ojoje vidurinėje mokykloje. 1987 m. baigė Lietuvos žemės ūkio akademiją, inžinierius hidrotechnikas.

1987–1993 m. Raseinių melioracijos statybos montavimo valdybos meistras. 1995–1996 m. UAB „Inžineriniai tinklai“, 1997–1998 m. UAB „Magistralė“, 1999 m. UAB „Požeminės jungtys“ darbų vykdytojas. 1999–2000 m. AB „Mirkliai“ technikos direktorius. 2000–2003 m. UAB „Hidroprofi stogai“, 2003–2005 m. UAB „Margusta“, 2005 m. UAB KRS darbų vadovas. Nuo 2006 m. UAB „Statybos projektų vykdymo centras“ statybos direktorius. Nuo 2013 m. UAB „Profsta“ direktorius.

2006 m. Lietuvos Respublikos liberalų sąjūdžio Raseinių rajono skyriaus narys, skyriaus pirmininkas. 2007–2011 m. Raseinių rajono savivaldybės tarybos narys. 2010–2011 m. Raseinių rajono savivaldybės meras.

## Šaltiniai

## Nuorodos
* http://sadauskis.lt/
Dardanas

**Dardanas** (gr. Δάρδανος – „sudegęs“) graikų mitologijoje – dievo Dzeuso ir Elektros, Atlanto dukters, sūnus, Dardanijos miesto įkūrėjas ant Idos kalno Traude.

Dionisijus iš Halikarnaso (1.61–62) mini, kad Dardanas kilęs iš Arkadijos, kur valdė jo vyresnysis brolis Jasionas. Dardanas vedė Palo dukrą Chrisę, su kuria susilaukė dviejų sūnų Idajaus ir Dimo. Kilus potvyniui, išsigelbėjusieji gyveno kalnuose, kurie tapo dviem salom. Vienai išsigelbėjusių grupei vadovavo Deimas, kuris persikelė į Samotrakės salą. Šioje saloje Dzeusas nužudė Jasioną už meilės nuotykius su Demetra. Dardanas su savo žmonėmis išplaukė į Aziją.

Pagal kitą šaltinį, Vergilijus „Eneidoje“ (3.163f) rašo, esą Enėjas sapne iš penatų sužino, kad „Dardanas ir tėvas Jasionas (Jasijus)“ ir penatai kilo iš Hesperijos, kuri vėliau pavadinta Italija. Pagal šią versiją, Dardanas yra Tyrėnų princas, o jo motina Elektra yra Korito žmona.

Visi šaltiniai teigia, kad Dardanas į Traudą atvyko iš Samotrakės. Jį pasveikino karalius Teuceras, kurio dukterį Batėja vėliau vedė. Teuceras Dardanui padovanojo Idos kalną, ant kurio Dardanas įkūrė Dardanijos miestą.

Su Batėja Dardanas susilaukė Ilo, Erichtonijaus ir Idajos. Pagal Dionisijų iš Halikarnaso (1.50.3), Dardanas taip pat turėjo dar vieną sūnų Zakintą, kurio kaip pirmo gyventojo garbei buvo pavadinta Zakinto sala.

Dionisijus taip pat teigia (1.61.4), kad nuo sūnaus Idajaus kilo Idajo kalno, t. y., Idos kalno pavadinimas. Ant kalno buvo pastatyta šventykla, skirta Dievų motinai Kibelei, vykdavo misterijos ir ceremonijos, išlikusios Frigijoje Dionisijaus laikmečiu.
Ilas (mitologija)

Graikų mitologijoje minimi 3 personažai **Ilo** vardu.

## Dardano sūnus
Dardano sūnus, kuris mirė nesulaukęs palikuonių, jam mirus sosto įpėdiniu tapo jo brolis Erichtonijus.

## Troso sūnus
Dardanijos karaliaus Troso sūnus ir samotrako Dardano provaikis, kurio vardu pavadinta Troja (Ilionas, ). Vėliau šis miestas tapo trojėnų pagrindiniu miestu ir imtas vadinti Troja. Ilas vedė Euridikę (Adrasto duktė) ir buvo Temistės (var. Temidės), Teleklėjos ir Loamedono iš Trojos, kuris tapo jo įpėdiniu, tėvas.

Pasak legendos Ilas dalyvavo varžybose kaimyninėje Frygijos karalystėje. Čia jis nugalėjo visus priešininkus ir už pergalę rungtyje gavo 50 jaunuolių ir mergelių. Pasitaręs su orakulu, karalius padavanojo Ilui karvę ir paparašė įkurti miestą ten, kur ji priguls. Ilas tai ir padarė.

Ilas meldėsi Dzeusui prašydamas ženklo ir pamatė iš dangaus krentantį Paladiumą (Atėnės statuūla), kuris nukrito prie jo palapinės, tačiau kai pažvelgė į atvaizdą buvo apakintas už nepagarbą dievams. Ilas atgavo regėjimą paaukojęs Atėnei.

Įkūręs Ilioną, pastarajam teikė pirmenybę vietoje Dardanijos (ir jame buvo visą laiką), todėl tėvas Dardanijos sostą paliko jo broliui Asarakui, o trojėnai pasidalijo į dvi karalystes.

## Mermero sūnus
Mermero sūnus, Jasono ir Medėjos anūkas. Ilas gyveno Efiroje, tarp Elio ir Olimpijos. Odisėjoje jis priėmė Odisėją, tačiau kai Odisėjas paparašė nuodų savo strėlėms, Ilas atsisakė duoti, kadangi bijojo dievų keršto.
Medeljino kartelis

**Medeljino [[kartelis]]** () - gerai organizuotas narkotikų kartelis su štabu Medeljine (Kolumbija), veikęs 1970–1993 metais. Jis buvo įkurtas ir vadovaujamas vieno žinomiausių narkobaronų - P. Eskobaro. Sėkmingu laikotarpiu kartelis uždirbdavo apie 60 milijonų dolerių per mėnesį ir kontroliavo apie 80 procentų pasaulio kokaino rinkos. Visą gyvavimo laikotarpį Medelino kartelis kariavo su Kali karteliu, o nuo 1980 m. stipriai konfliktavo ir su Kolumbijos vyriausybe.

Pastarojo konflikto kulminacija buvo 1985 metų teismo rūmų ataka, kurios metu užimtas aukščiausiojo teismo pastatas ir ten buvę žmonės paimti įkaitais. Jų išvadavimo operacija baigėsi nesėkmingai, dauguma įkaitų buvo nužudyti. Tarp jų - maždaug pusė aukščiausiojo teismo teisėjų. Tačiau nėra tvirtai sutinkama, ar tikrai už šias žudynes atsakingas kartelis.

Po P. Eskobaro žūties ir kitų aukštų narių areštų bei mirčių kartelis prarado savo įtaką ir praktiškai iširo. Kai kurios buvusios svarbios jo figūros tęsia narkotikų verslą kitose sąjungose.
Plaza de Mayo

***Plaza de Mayo*** (iš isp. k. „Gegužės aikštė“) – svarbiausia Argentinos sostinės Buenos Airių senamiesčio aikštė. Ją apriboja *Hipólito Yrigoyen, Balcarce, Rivadavia* ir *Bolívar* gatvės. Aplink aikštę išsidėstę keletas svarbių miesto pastatų: kabildas (kolonijinės miesto valdžios būstinė), *[[Casa Rosada]]* (prezidentūra), Buenos Airių Metropolinė katedra, dabartinė miesto savivaldybė ir Valstybinio Banko dalis. Priešais aikštę yra komercinė miesto dalis, dažnai vadinama *la City*. Aikštė papuošta fontanais, monumentais, simboliniais ženklais, medžiais.

Gegužės aikštė – labai svarbus istorinis miesto centras. 1810 m. čia prasidėjo Gegužės Revoliucija (jos garbei ir pavadinta aikštė), atvedusi šalį į nepriklausomybę 1816 m. 1945 metų spalio 17 dieną aikštėje vyko masinės demonstracijos organizuotos Evitos Peron, už Chuano Perono išlaisvinimą iš kalėjimo. 1955 m. aikštėje buvo subombarduoti žmonės, siekę Perono nuvertimo. Po trijų mėnesių aikštė buvo *[[Revolución Libertadora]]* centras. 1982 m. balandžio 2 d. čia vyko Gegužės Aikštės Motinų akcija, kuria buvo smerkiamas diktatūrinis karinės chuntos režimas ir nepalankių žmonių šalinimas. Gegužės aikštėje vyko ir 2001 m. gruodžio mėnesio riaušės prieš ekonominę krizę.

Šiuo metu *Plaza de Mayo* išlieka svarbiu politiniu, kultūriniu ir turistiniu miesto ir šalies centru.
FK Irtyš Pavlodar

**Pavlodaro futbolo klubas „Irtyš“**, o trumpai **Pavlodaro „Irtyš“** – buvęs Kazachijos futbolo klubas iš Pavlodaro.

## Istorija
Klubas įkurtas 1965 m. žaidė sovietų čempionatuose. Nuo 1992 m. kazachų Aukščiausioje futbolo lygoje. Penkis kartus tapo šalies čempionais. 

2020 m. pranešta, kad klubas traukiasi iš Premjer lygos ir kitų turnyrų. Komanda buvo išformuota.

## Pasiekimai

* Kazachijos TSR čempionas (1972, 1980, 1988, 1989 m.)
* Kazachijos TSR taurės laimėtojas (1988 m.)

## Sezonai

|}

## Europos taurių turnyrai
* Klubas žaidė UEFA čempionų lygoje ir Europos lygoje. 

## Lietuviai
* Georgas Freidgeimas, gynėjas 2016
* Egidijus Juška, saugas 2002–2003
* Laurynas Rimavičius, saugas 2009
* Andrius Velička, puolėjas 2003

## Išnašos

## Nuorodos
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrai)
* RSSSF duomenų bazė (Pirmos lygos sezonai)
The Who

**The Who** – Anglijos roko grupė, kuri susikūrė 1964 m.

Tai viena iš didžiausių rokenrolo eros pasaulio muzikos grupių, lemiamai prisidėjusi transformuojant rokenrolą į roką. Grupę sudarė Pete Townshend, Roger Daltrey, John Entwistle ir Keith Moon. 1965 m. grupė išleido singlą „My Generation“, kuris tapo viena garsiausių visų laikų rokenrolo dainų. The Who pasižymėjo savo siautulingais pasirodymais, kurių metu dažnai sudaužydavo gitarą. 1969 m. grupė išleido pirmąjį albumą roko istorijoje, įvardintą kaip roko opera – „*Tommy*“, o 1971 m. albumu *„Who’s Next“* ir dainomis kaip „Baba O’Riley“ ir „Won’t Get Fooled Again“ nubrėžė tas roko formas, kuriomis pasekė daugybė sunkiojo roko atlikėjų.

The Who per savo karjerą pardavė daugiau nei 100 mln. įrašų ir dažnai įvardijami kaip geriausia visų laikų roko grupė.

1978 m. mirus Keith Moon, The Who beveik nutraukė veiklą, tačiau nuolat atsinaujindavo koncertiniams pasirodymams ir albumų įrašams. 2000 m. susitikę grupės nariai planavo įrašyti naują albumą, tačiau 2002 mirus John Entwistle buvo atidėti įrašai. Dabartinę grupę sudaro Pete Townshend ir Roger Daltrey, kurie 2006 m. sukūrė ir išleido paskutinį albumą „*Endless Wire*“.

## Nariai
* Pete Townshend – gitara, prit. vokalas;
* Roger Daltrey – vokalas;
* John Entwistle – bosinė gitara (iki 2002 m.);
* Keith Moon – mušamieji (iki 1978 m.).

## Diskografija
* 1965 My Generation
* 1966 A Quick One
* 1967 The Who Sell Out
* 1969 Tommy
* 1970 Live at Leeds
* 1971 Who’s Next
* 1973 Quadrophenia
* 1975 The Who by Numbers
* 1978 Who Are You
* 1981 Face Dances
* 1982 It’s Hard
* 2006 Endless Wire
*2019 WHO

## Nuorodos

* Oficialus The Who tinklalapis
FK Alma-Ata

**FK Alma-Ata** – buvęs Kazachijos futbolo klubas iš Almatos. Klubo komanda 2008 m. sezone žaidė Kazachijos Superlygoje, tačiau pasibaigus pirmenybėms klubas dėl finansinių sunkumų iširo; klubo žaidėjai perėjo į naujai įkurtą Lokomotiv Astana klubą.

## Istorija

## Pasiekimai

## Sezonai

|}

### [[UEFA]] varžybos

 

## Lietuviai
* Pavelas Leusas, vartininkas 2004–2006
* Andrius Sriubas, gynėjas 2004
* Andrius Tereškinas, gynėjas 2004

## Išnašos

## Nuorodos
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrai)
* RSSSF duomenų bazė (Pirmos lygos sezonai)
Ķajrat FK

**Almatos „Ķajrat“** – Kazachijos futbolo klubas iš Almatos.

## Istorija
Klubas įkurtas 1954 m. Dinamo Alma-Ata komandos pagrindu.

2008 m. sezone žaidė Kazachijos Superlygoje, bet 2009 m. pradžioje dėl finansinių sunkumų perkeltas į žemesniąją lygą.

2020 m. pirmenybėse ekipa dominavo ir turėjo susikrovusi taškų persvarą prieš artimiausius persekiotojus. Dėl pandemijos Pfemjer lygos pirmenybės buvo sustabdytos, o lyderiai paskelbti čempionais. tai buvo trečiasis kazachstano čempionų titulas klubo istorijoje.

## Emblema

Vaizdas:Kajrat_Atmata_logo.png|Sovietmečio emblema
File:FCKairat logo.png|Dabartinis logo


## Apranga
### Spalvinė gama
* Geltona (auksinė) ir juoda.

### Aprangos pokyčiai
* Aprangų gamintojai Nike firma.
* Namuose žaidžia geltona juoda apranga.
* Išvykose rungtyniauja žydra apranga.

## Pasiekimai

* I lygos čempionas (1976, 1983 m.)

## Sezonai
; Pastarųjų metų sezonai

|}

## Lietuviai
* Artūras Fomenka, puolėjas (2005 m.)

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
* YouTube platforma
Spa (Belgija)

**Spa** – miestas Belgijoje, 35 km į pietryčius nuo Lježo. Miestas įsikūręs Ardėnų kalnų slėnyje.

Netoli miesto yra Formulės-1 lenktynių trasa Spa-Francorchamps.

Mieste taip pat gaminamas mineralinis vanduo „Spa“.

2021 m. miestas buvo įtrauktas į UNESCO pasaulio paveldo sąrašą kaip dalis objekto „Didieji Europos SPA miestai: Badenas prie Vienos; Spa, Františkovy Laznės, Karlovi Varai, Marianske Laznės, Viši, Bad Emsas, Baden Badenas, Bad Kisingenas, Montecatini Terme ir Batas“ (kartu su kitomis šešiomis valstybėmis).

## Istorija

Spa apylinkėse esantys karštieji šaltiniai buvo žinomi nuo romėnų laikų. Nuo XIV a. Spa vystėsi komercinė gydymo karštųjų šaltinių vandeniu veikla, Spa pamažu tapo įžymiu kurortu, į kurį žmonės atvyksta gydytis karštųjų srovių vandeniu. Panašiems kurortams plintant pasaulyje, *Spa* tapo kurorto, kuriame gydoma vandeniu, sinonimu (šiuo metu anglų kalboje žodis *Spa* gali reikšti bet kokį kurortą, sanatoriją, arba bet kokias grožio procedūras).

XVIII amžiaus pabaigoje Spa tapo Europos aukštuomenės susitikimo vieta, Austrijos imperatorius Juozapas II, 1781 m. apsilankęs Spa, pavadino miestą „Europos kavine“. 1762 m. Spa įkurtas pirmasis šiuolaikinis kazino – *La Redoute*. Spa lankėsi Rusijos caras Petras I, visa Belgijos karališkoji šeima, Kazanova, Victor Hugo, Alexandre Dumas (tėvas).

Pirmojo pasaulinio karo pabaigoje (1918 m.) Spa buvo įsikūręs Vokietijos kariuomenės generalinis štabas. 1920 m. mieste vyko Spa konferencija, kurioje buvo siekiama nustatyti Lenkijos sienas.

### Pavadinimo kilmė

Spa pavadinimas kildinamas iš valonų kalbos (prancūzų kalbos tarmės Belgijoje) žodžio *Espa*, reiškiančio „fontanas“, arba iš su juo susijusio lotyniško žodžio *spagere*, reiškiančio „purkšti, drėkinti“.

Populiariojoje kultūroje *Spa* dažnai pateikiamas kaip įvairių lotyniškų frazių, pvz., *Salus Per Aquam* arba *Sanitas Per Aquam* („sveikata per vandenį“) sutrumpinimas. Tačiau šitos frazės sugalvotos ne anksčiau kaip XX amžiuje.

## Šaltiniai
FK Mastis

**Telšių „Mastis“** – buvęs Lietuvos futbolo klubas iš Telšių. Po 2013 metų sezono nustojo egzistuoti, nes Telšiuose buvo restruktūrizuotas Telšių sporto ir rekreacijos centro futbolo skyrius – visi jame dirbantys treneriai buvo įdarbinti naujoje viešojoje įstaigoje. Tokiu būdu "Mastis" liovėsi egzistavęs, o naujai sukurta VšĮ „Telšių futbolo ateitis“ ėmė naudoti "Džiugo" vardą.

## Istorija

Telšių futbolo klubas „Mastis“ įkurtas 1956 m. Jau 1960 m. rudenį komanda debiutavo LTSR aukščiausioje lygoje. Komanda joje išbuvo 3 metus, bet po to iškrito ir ilgą laiką žaidė žemesnėse lygose. Po Nepriklausomybės atgavimo 1995 m. išplėtus aukščiausiąją lygą, į kurią pateko ir „Mastis“. Joje klubas žaidė iki 1999 m. pavasario. Per tą laikotarpį ypatingais pasiekimas nepasižymėjo. Du kartus buvo užimta vienuoliktoji vieta, kuri yra aukščiausias klubo pasiekimas. Nuo 1999 m. vasaros komanda dėl ekonominio sunkmečio atsidūrė II lygos Vakarų zonoje, kur rungtyniavo daugiau nei dešimtmetį.

Galiausiai **„Mastis“** buvo likviduotas. Po 2013 metų sezono nustojo egzistuoti, nes Telšiuose buvo restruktūrizuotas Telšių sporto ir rekreacijos centro futbolo skyrius – visi jame dirbantys treneriai buvo įdarbinti naujoje viešojoje įstaigoje. Tokiu būdu „Mastis“ liovėsi egzistavęs, o naujai sukurta VšĮ „Telšių futbolo ateitis“ ėmė naudoti „Džiugo“ vardą.

Namų rungtynes klubas žaisdavo Telšių miesto centriniame stadione. Kai jis buvo rekonstruojamas, buvo naudojama „Senoji“ aikštė.

### Emblema

Mastis 1995.png | Apie 1995 m.
Mastis 2001.gif | 2001–2009 m.
MastisFK.gif | 2009–2013 m.


## Spalvinė gama

Klubo spalvos: mėlyna ir balta.

## Pasiekimai

## Sezonai

|}
|}

|}
|}

|}
|}

## Sudėtis (2010)

## Dubleriai

|}

## Žymūs žaidėjai

* Jonas Šlyžius
* Petras Glodenis
* L. Rumbutis
* Vytautas Dirmeikis
* G. Šiugžda
* Andrius Tereškinas
* Arūnas Mika
* Raimondas Vainoras
* V. Šarkis
* A. Ramonas
* Andrius Juodeikis
* Vidas Dančenka
* Irmantas Zelmikas
* Gvidas Juška
* Vitoldas Čepauskas
* Giedrius Arlauskis


## Šaltiniai

## Nuorodos
Ènergetik-2 Èkibastuz

**Ènergetik-2 Èkibastuz** – Kazachijos futbolo klubas iš Ekibastuzo.

## Istorija
Kitados rungtyniavo aukščiausioje šalies lygoje.

## Pasiekimai

* Kazachijos TSR taurės laimėtojas (1989 m.)
* Kazachijos II diviziono čempionas (2002 m.)

## Sezonai

|}

## Išnašos

## Nuorodos
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrai)
* RSSSF duomenų bazė (Pirmos lygos sezonai)
PFK Vostok

**Oskemeno „Vostok“** – Kazachijos futbolo klubas iš Oskemeno.

## Istorija

2008 m. pabaigoje, po 25 turo klubas buvo pašalintas iš aukščiausiosios lygos, bet 2009 m. vėl leista rungtyniauti.

2016 m. susijungė du klubai FK Spartak Semej ir PFK Vostok Ôskemen. Po jungtuvių nustojo gyvuoti kaip savarankiškas klubas.

## Pasiekimai

* Kazachijos TSR čempionas (1990 m.)
* Kazachijos TSR taurės laimėtojas (1979 m.)

## Sezonai

|}

## Išnašos

## Nuorodos
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrai)
* RSSSF duomenų bazė (Pirmos lygos sezonai)
Casa Rosada

**„Casa Rosada“** (), oficialiai žinomas kaip **„Casa de Gobierno“** (*Vyriausybės namai*) – Argentinos prezidento vadovaujamos vyriausybės būstinė, esanti Buenos Airėse, Montserato kvartale, prie „Plaza de Mayo“ aikštės. Paties prezidento rezidencija yra Olivoso mieste, kuris yra netoli Buenos Airių.

„Casa Rosada“ yra švediškos architektūros pastatas, pastatytas 1873 m. Seniau toje vietoje buvo gynybinė tvirtovė, muitinės pastatas, kiek vėliau ir paštas. Pastato balkonai naudojami prezidentų, garbingų svečių kalboms sakyti.
Kyzylžar FK

**Petropavlo „Kyzylžar“, (FC Qyzyljar)** – Kazachijos futbolo klubas iš Petropavlo.

## Istorija
Klubas įkurtas 1968 m. Nuo 1992 m. sezono varžėsi Kazachstano aukščiausioje futbolo lygoje.

2020 m. sezone šiame klube žaidė lietuvis Vytautas Andriuškevičius.

## Emblema

Vaizdas:FC Yesil Bogatyr Petropavlovsk.gif|„Esil'“ emblema
Vaizdas:FC Kyzylzhar.png|„Kyzylžar“ emblema
Vaizdas:Kyzylžar_FK_logo.png|„Kyzylžar“ emblema
Vaizdas:Kyzylžar FK 1968.png|Dabartinis logotipas


## Pasiekimai

* Kazachijos TSR čempionas (1961 m.)
* Kazachijos TSR taurės laimėtojas (1960 m.)

## Sezonai
; Pastarųjų metų sezonai

|}

## Lietuviai
*  Vytautas Andriuškevičius, gynėjas, 2020 m.

## Garsesni žaidėjai
*  Michaël Jordan N'Kololo, puolėjas, (2022).

## Taip pat skaitykite
* Kyzylžar FK (moterys) – apie klubo pagrindinę moterų komandą;

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* teams.by (apie klubą)
Atyrau FK

**Atyrau FK** () – Kazachijos futbolo klubas iš Atyrau.

## Istorija
Klubas ištakos siekia 1980 m. Tuo metu vadinosi „Prikaspijec“ futbolo klubu. Prikaspiečiai sovietų Antroje lygoje žaidė tik du sezonus. 

2000 m. klubas buvo įkurtas kaip „Akžaiyk“ (Ak Žaijyk), kad galėtų žaisti Kazachstano aukščiausioje lygoje. 

2021 m. sezone rungtyniavo Kazachstano „Premier“ lygoje. Tais metais pradėtas naudoti naujas pavadinimas „Atyrau“. 

## Logotipas
Klubo emblema – žaliai baltai dryžuotas skydas, kurio centre pavaizduotas rutulio formos aliejaus lašelis, atspindintis miesto svarbą naftos pramonėje.

Vaizdas:FC Atyrau.png|Senoji emblema
Vaizdas:FK_Atyrau_logo.png|Naujasis logotipas


## Spalvinė gama
Klubo spalvos – žalia ir balta. 

## Apranga
; Sportinės aprangos pokyčiai.
* Namuose rungtyniauja žalia apranga. 
* Išvykose rungtyniauja balta apranga. 

; Aprangos gamintojai
*  Puma (2022 m.)
*  Macron (2025 m.)

## Pasiekimai

## Sezonai
; Pastarųjų metų sezonai

|}

## Lietuviai
*  Domantas Antanavičius, 2022–2023 m.

## Taip pat skaitykite
* Atyrau FK (moterys) – apie klubo pagrindinę moterų komandą;

## Išnašos

## Nuorodos
* **[ Oficiali klubo svetainė]**
* facebokk paskyra
* SOCCERWAY
* FLASHSCORE
* Transfermarkt
* Globalsportsarchive
Jonas Kuzminskas

**Jonas Kuzminskas** (g. 1963 m. balandžio 18 d. Dalguose, Plungės raj.) – Lietuvos ir Rietavo savivaldybės politinis bei visuomenės veikėjas, Rietavo savivaldybės mero pavaduotojas.

## Biografija

1971–1978 m. mokėsi Plungės rajono Pajomančio aštuonmetėje mokykloje, 1978–1982 m. Rietavo tarybiniame ūkyje technikume, 1987 m. baigė Lietuvos žemės ūkio akademiją, inžinierius mechanikas.

1987 m. Plungės raj. „Keturių komunarų“ kolūkio eksploatacijos inžinierius, 1989–1994 m. vyriausias inžinierius mechanikas. Iširus žemės ūkio bendrovei, Plungės raj. Labardžių gaisrinės atraminio punkto darbuotojas, 2000–2003 m. Rietavo savivaldybės mero pavaduotojas. Nuo 2003 m. žemės ūkio kooperatinės bendrovės „Pieno gėlė“ direktorius.

Nuo 1995 m. Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Rietavo skyriaus narys.

Dalyvavo 2000 m. Seimo rinkimuose Plungės-Rietavo (Nr. 35) daugiamandatėje apygardoje. Kandidatu iškėlė Lietuvos valstiečių partija (priešrinkiminis numeris sąraše: 38). 2000–2003 m., 2003–2007 m. ir nuo 2007 m. Rietavo savivaldybės tarybos narys.

Žemaičių kultūros draugijos narys. Sutuoktinė Angelė, vaikai Andrius.

## Nuorodos

*Jonas KUZMINSKAS
Barisalis

**Barisalis** () – miestas Bangladešo pietinėje dalyje, prie Gango deltos (*Padma* atšakos). 280,4 tūkst. gyventojų (2007). Svarbus prekybos ir susisiekimo centras žemės ūkio regione, kur auginami ryžiai ir ankštiniai. Į sostinę Daką ir Čitagongą plaukia garlaiviai. Yra medicinos kolegija (Dakos universiteto filialas).

Prie Barisalio fiksuojamas keistas gamtos reiškinys – Barisalio ūžesiai (), girdimi deltoje ir sklindantys nuo jūros. Jų kilmė nėra aiški, tačiau manoma, kad jie seisminio pobūdžio.

## Šaltiniai
Buenos Airių metropolinė katedra

**Buenos Airių Švč. Trejybės metropolinė katedra** () – svarbiausia Argentinos sostinės Buenos Airių katalikų bažnyčia, Buenos Airių arkivyskupijos katedra. Yra miesto istoriniame centre, San Nikolaso kvartale, šalia *[[Plaza de Mayo]]* aikštės, Rivadavijos ir San Martino gatvių sankryžoje.

Dabartinė katedra neoklasicistinio stiliaus. Projekto autorius -italų architektas Antonio Masella. Pradėta statyti 1753 m., tačiau nebaigta. Nauji statybos darbai pradėti 1802 m. valdant Bernardinui Rivadavijai. Katedra kurta pagal prancūzų architektų Catelin ir Benoit planus. 1827 m. darbai baigti. Šalia katedros yra mauzoliejus su Chosė de San Martino palaikais.

Iki katedros atsiradimo jos vietoje jau seniau stovėjo keletas bažnyčių: pirmoji pastatyta 1593 m., bet netukus sugriauta. Antroji bažnyčia stovėjo 1608–1616 m. Vėliau buvo pastatyta medinė bažnyčia, tačiau ir ši stovėjo neilgai. Vėliau pastatyta dar viena bažnyčia, tačiau 1752 m. sugriuvo.

## Šaltiniai
Gegužės Aikštės Motinos

**Gegužės Aikštės Motinos** () – judėjimas, 1976–1983 m. vykęs Argentinoje, valdant diktatūrinei karinei chuntai. Į judėjimą susibūrė motinos, kurių vaikai, dėl įvairių priežasčių buvo „pradanginti“ karinės chuntos.

Judėjimo narės rengė taikias demonstracijas, akcijas prieš tuometinę valdžią. Judėjimas įgavo Gegužės Aikštės pavadinimą, kadangi motinos kiekvieną ketvirtadienį, po pietų svarbiausioje Buenos Airių aikštėje – *[[Plaza de Mayo]]* reikšdavo tylų protestą. Motinos nešdavo savo vaikų nuotraukas. Argentinos karinė chunta, vykdydama Nešvarųjį karą „pradangino“ daugybę civilių gyventojų, nepalankių diktatūrinei valdžiai. Dalis judėjimo motinų taip pat buvo „pradangintos“. Judėjimas išliko iki šių dienų ir kovoja, kad būtų nuteisti visi, dalyvavę Nešvariajame kare.

1992 m. Gegužės Aikštės Motinų judėjimas apdovanotas Sacharovo Minties laisvės premija, 1999 m. UNESCO Taikos Švietimo premija.

## Nuorodos
* Organizacijos svetainė
Kolono teatras

**Kolono teatras** (, „Kolumbo teatras“) – vieni didžiausių ir svarbiausių operos rūmų pasaulyje, esantys Argentinos sostinėje, Buenos Airėse. Teatras turi 2367 vietas, 1000 vietų stovimąją dalį. Išsidėstęs miesto centre, prie svarbiausios gatvės – Birželio 9 aveniu.

Kolono teatras pastatytas 1857 m., o jį atidarė Džiuzepės Verdžio opera *[[Traviata]]* (vos 4 metai po debiuto Italijoje). 1889 m. pagal architekto Francesco Tamburini planus, teatras pradėtas perstatyti. Tačiau, mirus architektui, darbai sustojo ir statyba baigta (vad. architektas Julio Dormal) tik 1908 m.

Naujasis teatras atidarytas 1908 m. gegužės 25 d. (Gegužės Revoliucijos dieną) su Verdžio opera *[[Aida]]*. Netrukus Kolono teatras tapo vienu svarbiausių operos teatrų pasaulyje, kartu su *[[La Scala]]* ir *[[Metropolitan Opera]]*. Teatre dainavo tokie operos dainininkai kaip Titta Ruffo, Amelita Galli-Curci, Giacomo Lauri-Volpi, Arturo Toscanini, Jane Bathori, Enrico Caruso, Claudia Muzio, Viorica Ursuleac, Maria Callas, Jon Vickers, Norman Treigle, Beverly Sills, John O’Sullivan, Renata Tebaldi, Alfredo Kraus, Plácido Domingo, Ástor Piazzolla ir Luciano Pavarotti, Virgilijus Noreika.


File:Colon-interior-escenario-TM.jpg
File:Teatro Colón de Buenos Aires, vista interior 02.JPG
File:Panorámica interior del Teatro Colón (cropped).jpg


## Nuorodos
* Oficiali svetainė
Villa miseria

***Villa miseria*** (iš isp. k. „skurdo miestelis“) – terminas, apibūdinantis lūšnynų kvartalus Argentinoje. Šis pavadinimas prigijo nuo Bernardo Verbitsky novelės *Villa Miseria también es América* („Skurdo miestelis taip pat yra Amerika“). Šiuos lūšnynus sudaro namai ir pastogės, pastatyti iš medienos, faneros, alavo plokščių, kitų nepatvarių, bet pigių medžiagų. *Villa misteria* neturi kanalizacijos, vandentiekių, kitų komunikacijų, dažnai ir elektros (nebent nutiesti nelegalūs kabeliai).

Villas miserias išaugo apie didžiuosius Argentinos miestus – Buenos Aires (*[[Ciudad Oculta]]*), Kordobą, Rosariją, Mendosą ir kitus, taip pat susidarė nuskurdus kai kurių miestų ekonomikai, pvz., Trelju. Ypač daug skurdžių kvartalų išaugo Perono eros metu, nors jų pradžią galima laikyti XIX a. pab., kai į šalį pradėjo plūsti gausi emigrantų banga, tačiau trūko gyvenamos vietos. Šiuo metu, *villas miserias* gerokai sumažėjusios, daug tvarkingesnės. Jose įsikūrę daugiausia imigrantai iš Bolivijos, Peru, Paragvajaus. Lūšnynuose išplitusios vagystės, prekyba narkotikais.

Pagal 2001 m. Argentinos surašymo duomenis iš 36 mln. šalies gyventojų 13,6 mln. turi sunkumų dėl nuosavybės (jų tarpe 37 % neturi pastovios gyvenamos vietos). Pagal 2004 m. duomenis 690 tūkst. Buenos Airių priemiesčių gyventojų gyvena *villas miserias*.
Robert Zoellick

**Robert Bruce Zoellick** (g. 1953 m. liepos 25 d.) – 11–asis Pasaulio banko prezidentas, šią vietą užimantis nuo 2007 m. liepos 11 d.

Prieš tai jam teko dirbti Jungtinių Valstijų sekretorės (tuo metu Condoleezzos Rice) patarėju, JAV prekybos atstovu, investicijų banko „Goldman Sachs“ vadovu.

R. B. Zoellick kilęs iš vokiečių šeimos, gimė Napervilyje, Ilinojaus valstijoje. 1971 m. jis baigė Centrinę Napervilio aukštąją mokyklą. Turi daktaro laipsnį.

## Šaltiniai
Klara Cetkin

* Klara Cetkin – Vokietijos politikė, kovotoja už moterų teises, viena iš Vokietijos komunistų partijos įkūrėjų, tarptautinio komunistinio judėjimo veikėja;
* Klara Cetkin – aktinidijų veislė;
Česlovas Pečkys

**Česlovas Pečkys** (1950 m. liepos 20 d. Kaune – 2008 m. rugpjūčio 19 d. Kazlų Rūdoje) – Lietuvos ir Kazlų Rūdos savivaldybės politinis bei visuomenės veikėjas.

## Biografija

1957–1961 m. lankė Gudelių kaimo mokyklą, vėliau mokėsi Skriaudžių aštuonmetėje, 1968 m. baigė Veiverių vidurinę mokyklą. 1973 m. baigė Lietuvos veterinarijos akademiją, įgijo veterinarijos gydytojo specialybę.

1973 m. pagal paskyrimą – Žemės ūkio ministerijos Veterinarijos valdybos vyriausias veterinarijos gydytojas epizootologas. 1973–1974 m. tarnavo armijoje. 1974–1977 m. Bagotosios kolūkio veterinarijos gydytojas, 1977–1980 m. Kauno rajono „Pirmūnų“ kolūkio, 1980–1992 m. Vinčų ir Kazlų Rūdos veterinarinių apylinkinių ligoninių vedėjas. 1992–2002 m. L. Mėdžiuvienės firmos „Čečeta“ vyriausias veterinarijos gydytojas inspektorius, 2002–2007 m. Marijampolės valstybinės maisto ir veterinarijos tarnybos vyriausias veterinarijos gydytojas inspektorius Kazlų Rūdos savivaldybėje. 2007–2008 m. Kazlų Rūdos savivaldybės meras.

2001 m. Liberalų demokratų partijos, partijos Tvarka ir teisingumas (liberalai demokratai) Kazlų Rūdos skyriaus narys.

2003–2007 m. ir 2007–2008 m. Kazlų Rūdos savivaldybės tarybos narys.

Gudelių kaimo bendruomenės pirmininkas. Sutuoktinė Danutė, vaikai Monika, Onutė, Antanas, Julija.

## Išnašos
Sundos sąsiauris

**Sundos sąsiauris** () – sąsiauris Indonezijoje, tarp Javos ir Sumatros salų. Jungia Javos jūrą (šiaurėje) su Indijos vandenynu (pietuose). Sąsiauris yra šiaurės rytų krypties, plotis nuo 24 km, ilgis 130 km. Mažiausias gylis farvateryje – 28 m.

Sundos sąsiauryje gausu salų (Sangiango, Sebesi, Sebuku, Panaitano, Krakatau salos) ir naftos platformų, todėl laivyba sudėtinga. 1883 m. sąsiaurio pakrantės labai smarkiai nukentėjo nuo Krakatau ugnikalnio išsiveržimo ir jo sukelto cunamio. 1942 m. kovo 1 d. sąsiauryje vyko Sundos sąsiaurio jūrų mūšis tarp Japonijos ir sąjungininkų pajėgų.

## Šaltiniai
Kalio kartelis

**Kalio kartelis** () - Kolumbijos narkotikų kartelis, kurio centras buvo Kalio miesto regione. Savo sėkmės metu, pagal kai kuriuos apskaičiavimus, jis kontroliavo apie 80 % kokaino eksporto iš Kolumbijos į JAV.

Kalio kartelį 1970 metais įkūrė broliai Gilberto Rodríguez Orejuela ir Miguel Rodríguez Orejuela, José Santacruz Londoño ir Helmer Herrera. Jis nuolat kovojo su Pablo Eskobaro Medeljino karteliu ir prarado įtaką vos keleriais metais už jį vėliau - apie 1995-uosius. Kalio kartelis taip pat padėjo įkurti Los Pepes ('Pe**rseguidos por **P**ablo **E*'scobar*; Pablo Eskobaro persekiojami žmonės) - visuomeninę organizaciją, kovojusią prieš šį narkobaroną. Tačiau Los Pepes taip pat kariavo kriminaliniais metodais, jie yra kaltinami kankinimais, žmogžudystėmis, prievartavimais ir net "civilių" (nusikaltėlių veikloje nedalyvaujančių asmenų) žudynėmis.

Nors šiuo metu Kalio kartelis nebeturi tokios didelės įtakos, kaip anksčiau, nemaža dalis jo naujesnių narių vis dar užsiima narkotikų verslu.
Vėžalaukis

**Vėžalaukis** – kaimas Tauragės rajono savivaldybėje, 3 km į rytus nuo Lomių, kairiajame Agluonos krante. Kaime auga saugomi Vėžalaukio ir Agluonos ąžuolai.

## Gyventojai

## Galerija

Vėžalaukis, kelias.JPG|Vienkiemis, už jo teka Agluona
VėžalaukioĄžuolas.JPG|Vėžalaukio ąžuolas


## Šaltiniai
Tuščiai

**Tuščiai** – kaimas Tauragės rajono savivaldybėje, Ringių miške, į šiaurės rytus nuo Pagramančio. Šalia teka Būdupis.

## Gyventojai

## Šaltiniai
Karapolis (Tauragė)

**Karapolis** – kaimas Tauragės rajono savivaldybėje. Pro kaimą teka kanalizuotas Karapolio upelis. Yra nedidelis tvenkinys, aukščiausia kaimo vieta kaip tik prie užtvankos – 58,2 m.

## Gyventojai

## Šaltiniai
Antanas Vagonis

**Antanas Vagonis** (g. 1963 m. rugsėjo 8 d. Karagandoje, Kazachstanas) – Lietuvos ir Rokiškio rajono savivaldybės politinis bei visuomenės veikėjas.

## Biografija
1986–1989 m. Rokiškio 2-osios vidurinės mokyklos direktoriaus pavaduotojas ūkio reikalams, 1989–2003 m. Rokiškio Juozo Tumo-Vaižganto vidurinės mokyklos direktoriaus pavaduotojas ugdymui. 1993 m. baigė Lietuvos muzikos akademiją, muzikos mokytojas. Nuo 1999 m. A.Vagonio individualios įmonės savininkas. 2003–2007 m. Rokiškio Juozo Tumo-Vaižganto vidurinės mokyklos direktorius.

2007–2012 m. AB Ūkio bankas Rokiškio skyriaus verslo vadybininkas, skyriaus viršininkas. 2012–2015 m. AB „Rokiškio komunalininkas“ direktorius.

Nuo 2007 m. Rokiškio rajono savivaldybės tarybos narys. 2015–2019 m. Rokiškio rajono savivaldybės meras.

Iki 2017 m. Lietuvos socialdemokratų partijos Rokiškio rajono skyriaus narys, skyriaus pirmininko pavaduotojas.

Sutuoktinė Inga (g. 1974 m.), vaikai Aidas, Aringas, Benediktas.

## Šaltiniai
Urbonas

;Urbonas
* Albinas Urbonas – politikas
* Aloyzas Urbonas – žurnalistas, redaktorius, publicistas
* Donatas Urbonas – krepšinio žurnalistas
* Jonas Urbonas (1807) – spaudos darbuotojas, pedagogas, poetas
* Jonas Vytautas Urbonas – politikas
* Juozapas Vytas Urbonas – filologas, žurnalistas, pedagogas
* Rimantas Urbonas – hidrotechnikas, LŽŪA profesorius
* Rolandas Urbonas – neįgaliųjų lengvaatletis, paralimpietis
* Saulius Urbonas (1970) – politikas
* Sigitas Urbonas – politikas
* Simas Urbonas – karininkas, žurnalistas, redaktorius
* Šventasis Urbonas I – katalikų ir stačiatikių šventasis, popiežius
* Urbonas II – popiežius
* Urbonas III – popiežius
* Urbonas IV – popiežius
* Urbonas V – popiežius
* Urbonas VI – popiežius
* Urbonas VII – popiežius
* Urbonas VIII – popiežius
* Valdas Urbonas – futbolo žaidėjas, treneris
* Vidmantas Urbonas (1941) – futbolo žaidėjas, treneris
* Vidmantas Urbonas (1958) – triatlonininkas, politikas
* Zigmas Urbonas – agronomas, pedagogas
* Žydrūnas Urbonas – krepšininkas, treneris, politikas

;Urbonienė
* Ieva Kačinskaitė-Urbonienė – politikė

;Urbonaitė
* Audronė Urbonaitė – filologė, žurnalistė, rašytoja;
* Gražina Urbonaitė – teatro ir kino aktorė, skaitovė;
* Zita Urbonaitė – dviratininkė.

## Etimologija
Pavardė kilusi iš krikšto vardo *Urbonas*. Šis iš lotyniško vardo *Urbānus* <  ('miestietis, miestietiškas, kultūringas').

## Šaltiniai
Sunda (reikšmės)

Žodis **Sunda** reiškia:

* Sunda – senovės karalystė pietryčių Azijoje;
* Sunda – sąsiauris;
* Sunda – salynas.
Blažys

* Algirdas Blažys – politikas;
* Almantas Blažys – politikas;
* Bernardas Blažys – ekonomistas;
* Bronius Blažys – inžinierius hidrotechnikas, pedagogas;
* Česlovas Kazimieras Blažys – teisininkas, politikas;
* Feliksas Blažys – politikas;
* Juozas Blažys (1890) – gydytojas psichiatras, neuropatologas;
* Juozas Blažys (1897) – vargonininkas, chorvedys;
* Povilas Blažys – politikas;
* Viktoras Blažys – karininkas;
* Vytautas Blažys – dainininkas baritonas, kultūros veikėjas.
Lėkštė

**Lėkštė** - indas, skirtas įdėti ir laikyti maisto produktams, iš lėkščių valgomas paruoštas maistas. Būna įvairių formų, aukščio, gylio, skersmens. Priklausomai nuo šių požymių, lėkštėse serviruojamas skirtingas maistas. Lėkštės būna keramikinės, plastikinės, popierinės.
Zuikiškė (Tauragė)

**Zuikiškė** – kaimas Tauragės rajono savivaldybėje, 3 km į šiaurės rytus nuo Mažonų.

## Gyventojai

## Šaltiniai
Visbutai

**Visbutai** – buvęs kaimas Tauragės rajono savivaldybėje, 1 km nuo Tauragės, praktiškai šiaurvakarinis jos kampas, 6 km į pietvakarius nuo Mažonų. Kaime stovi Tauragės televizijos bokštas. Jame yra žydų genocido aukų kapinės, menančios Antrojo pasaulinio karo akimirkas. Pietrytinė kaimo dalis priskirta Tauragės miestui.

## Istorija

Kaimas minimas 1642 m. Tauragės dvaro inventoriuje. Visbutuose tada buvo 14 valakų ir 15 sodybų. Taip pat kaimas minimas ir 1673 metų inventoriuje – kaimui tada priklausė 10 valakų žemės. Vėliau įkurtas Visbutų dvaras, kurio žemės 1914 m. išdalintos.

1941 m. Tauragę okupavus vokiečiams buvo suimta daug aktyvistų ir žydų, kurie vėliau sušaudyti. 1944–1947 metais Tauragės Vytauto gatvėje esančiose kareivinėse veikė jau vokiečių belaisvių stovykla. 1965 m. genocido aukų kapinės aptvertos tvora, pastatytas betoninis paminklas. 1991 m. kapinės rekonstruotos, pastatytas naujas paminklas, su lietuvių ir jidiš kalbomis užrašyta informacija.

## Gyventojai

## Šaltiniai
Juodkiškių tvenkinys

**Juodkiškių tvenkinys** – tvenkinys Kėdainių rajone, Kėdainių ir Vilainių seniūnijose, ant Obelies upės. Yra į rytus nuo Kėdainių, tarp Kėdainių-Aristavos plento ir Šiaulių-Vilniaus geležinkelio. Netoli tvenkinio stovi AB „Lifosa“ chemijos gamykla. Tvenkinį suformavo Juodkiškių užtvanka, prie kurios 1998 m. pastatyta 510 kW galios mažoji hidroelektrinė (5,95 km nuo Obelies žiočių). Tvenkinio plotas – 93,8 ha, ilgis iš rytų į vakarus 4,18 km, plotis iki 0,32 km. Altitudė 43 m. Turi keletą atšakų, nes tvenkinys užlieja Obelies intako Malčiaus ir kitų mažesnių intakų žemupius. Krantai neaukšti, vietomis apaugę medžiais, tik rytinės dalies krantai aukštoki. Į šiaurę priešsroviui iškart ant Koliupio upelio yra Koliupės tvenkinys, ant Malčiaus iškart – Malčiaus tvenkinys, rytuose ant Obelies iškart – Bublių tvenkinys.

Aplinkui daugiausia plyti dirbami laukai. Prie Juodkiškių tvenkinio įsikūrę kaimai: Aristavėlė, Dvarčininkai, Taučiūnai, Koliupė, Dilgiai, Vilainiai. Šiaurinėje pakrantėje įkurtas Vilainių aerodromas. Rytinę tvenkinio dalį kerta kelias Via Baltica , pastatytas Juodkiškių tvenkinio tiltas. Žvejyba, rekreacija.

Debitas:
* Upės: 3,31 m³/s
* Užtvankos skaičiuotinis: 258 m³/s

Užtvanka 320 m ilgio, 10 m pločio. Vandens pralaida – slenkstinė. Įrengta 1980 m.


Vaizdas:Juodkiskiai001.JPG|Juodkiškių užtvanka pavasarį. Pralaidos plačiai atvertos
Image:JuodkiskiuTv001.JPG|Juodkiškių tvenkinys. Vaizdas iš pietinės pusės
File:Juodkiškių tvenkinys 20100714.jpg|Vaizdas nuo Via Baltica kelio pusės


## Šaltiniai

* Tvenkinių katalogas. Aplinkos apsaugos ministerija. Kaunas, 1998
Užbūdupis

**Užbūdupis** – kaimas Tauragės rajono savivaldybėje, 5 km į šiaurę nuo Mažonų, prie kelio . Per kaimą teka Irtuonos ir Girupio upeliai, šalia yra miškas vadinamas Obelynės mišku. Jame 1831 m. vyko sukilėlių susirėmimai su Rusijos kariuomene.

## Gyventojai

## Šaltiniai
Uosvietis

**Uosvietis** – kaimas Tauragės rajono savivaldybėje, 1 km į pietryčius nuo Lomių.

## Gyventojai

## Šaltiniai
Tauragės televizijos bokštas

**Tauragės TV bokštas** – 245 metrų aukščio televizijos stiebas vakarų Lietuvoje, Tauragės rajone, šalia Norkaičių kaimo, 1 km į šiaurės vakarus nuo Tauragės, ties pietiniu Pagramančio RP pakraščiu, 200 metrų nuo kairiojo Jūros upės kranto. Bokštas yra 4-oje aukščiausių statinių Lietuvoje sąrašo vietoje. Čia įsikūrusi įmonė „Televizijos komunikacijos“.

## Išnašos
Tauragės sukilimas

**Tauragės sukilimas** – ginkluotas susirėmimas su Lietuvos naująja vyriausybe, atėjusia į valdžią po 1926 m. perversmo. 

Sukilimą organizavo grupė buvusių socialdemokratų atstovų seime ir liaudininkai bei eserai. Tą dieną (1927 m. rugsėjo 9 d.) Tauragės apylinkėse susirinko apie 30 žmonių, kuriems vadovavo Povilas Mikulskis – Seimo narys, socialdemokratas. Buvo užpultas miestas: nuginkluoti policininkai ir šauliai, užimtas bankas, geležinkelio stotis, kitos svarbios įstaigos. Po pusdienio sukilėlių jau buvo apie 200, nes pirmieji sukilėliai skelbė, jog valdžia visur nuversta, juos remianti kariuomenė.

Vyriausybė sukilimą greitai pastebėjo – jau 17 valandą į miestą įžengė kariuomenės dalinys, o po to vienas po kito buvo teisiami sukilimo dalyviai, sušaudant, įkalinant iki gyvos galvos ir kitaip. Tauragėje prie Jūros yra pastatytas paminklinis akmuo šiam įvykiui atminti.

Sukilimas turėjo vykti ne tik Tauragėje, bet ir Raseiniuose, Kėdainiuose, Alytuje, tačiau dėl įvairių priežasčių sukilimai ten nekilo.

## Atminimo akmuo

Tauragės sukilimo dalyvių kapas nuo 1993 m. įrašytas į Kultūros vertybių registrą.

Atminimo akmuo pagerbti sukilimo dalyviams stūkso Tauragės šiaurės vakariniame pakraštyje, Visbutuose, netoli Jūros ir Miltaujos upių santakos, medžiais ir krūmais apaugusioje pašlaitėje (). Pasiekiamas iš Jūros gatvės. Čia, nuošalioje senvagės vietoje 1927 m. rugsėjo 13 d.  buvo įvykdyta mirties bausmė 8-iems sukilėliams. Čia pat visi buvo ir palaidoti. Vėliau vieno iš jų (Jono Milkeraičio) palaikai buvo perlaidoti kapinėse. 1967 m. egzekucijos vietoje pastatytas paminklinis akmuo. 

2020 m. duomenimis, akmuo stovėjo nuošalioje apleistoje vietoje, nuorodomis nepažymėtas. Ant jo buvo įtaisyta atnaujinta atminimo lenta su užrašu: „''Čia 1927 metais buvo sušaudyti sukilimo Tauragėje dalyviai: Vladas Burneckas, Aleksas Gudjonis, Giršas Nachmanas Kazlauskas, Petras Lėkavičius, Jonas Milkeraitis, Augustas Odovas, Jonas Paulikas, Richardas Vizenbergas“.

## Išnašos
Vainauskas

;Vainauskas, Vainauskis
* Alfredas Vainauskas – krepšininkas, krepšinio treneris
* Gedvydas Vainauskas – žurnalistas, redaktorius, krepšinio organizatorius
* Jonas Vainauskas – krepšinio organizatorius
* Kastytis Vainauskas – politikas
* Pranas Vainauskas – teisininkas, politinis veikėjas, rezistentas
;Vainauskienė
* Bronė Vainauskienė – žurnalistė
;Vainauskaitė
* Eivydė Vainauskaitė – neįgaliųjų sporto lengvaatletė, paralimpietė

## Etimologija
Pavardė dažna Vidurio Lietuvoje (Kaunas, Kėdainiai, Surviliškis, Krekenava, Pabaiskas), Šiaurės Lietuvoje (Panevėžys, Pasvalys, Linkuva, Skapiškis, Obeliai). Forma *Vainauskis* sutinkama Žemaitijoje. Kilusi galimai iš , , pavardė *Vainovskis* labai populiari Latvijoje. Tačiau gali būti ir suslavinta asmenvardžio *Vai̇̃nius* forma.

## Šaltiniai
Petras Narkevičius

**Petras Narkevičius:**

* Petras Narkevičius (1946) – politikas;
* Petras Narkevičius (1955) – politikas.
Narkevičius

* Artūras Narkevičius (g. 1973) – tautodailininkas, medžio drožėjas;
* Deimantas Narkevičius (g. 1964) – medijų meno kūrėjas, vienas nuosekliausių ir labiausiai tarptautinėje šiuolaikinio meno scenoje pripažintų Lietuvos menininkų, Lietuvos nacionalinės kultūros ir meno premijos laureatas;
* Edvard Narkevič – dailininkas;
* Jaroslav Narkevič – politikas;
* Kostas Narkevičius – knygnešys
* Petras Narkevičius (1946) – politikas;
* Petras Narkevičius (1955) – politikas;
* Simonas Narkevičius – pedagogas, chorvedys;
* Simonas Norkus (*Narkevičius*, 1841–1912) – kunigas, poetas ir vertėjas.
Raimundas Martinėlis

**Raimundas Martinėlis** (g. 1964 m. gegužės 25 d. Rokiškio rajonas) – Lietuvos ir Rokiškio rajono savivaldybės politinis bei visuomenės veikėjas.

## Biografija
1988 m. baigė Kauno medicinos institutą, gydytojas otolaringologas, 2004 m. baigė Kauno medicinos universitetą, Sveikatos vadybos magistras.

1989–2016 m. VĮ Rokiškio ligoninės gydytojas, 2001–2016 m. šios ligoninės direktorius, vyriausiasis gydytojas. Nuo 2021 m. Kupiškio pirminės asmens sveikatos priežiūros centro direktorius.

2000–2004 m., 2007 m. ir 2011 m. Rokiškio rajono savivaldybės tarybos narys.

2016–2020 m. Lietuvos Respublikos Seimo narys. 

1995–2004 m. Lietuvos centro sąjungos, 2005–2016 m. partijos Tvarka ir teisingumas (liberalai demokratai) narys.

Rotary klubo narys. Sutuoktinė Galina, vaikai Mindaugas, Margarita.

## Šaltiniai
Ramūnas Godeliauskas

**Ramūnas Godeliauskas** (g. 1973 m. vasario 1 d. Telšiuose) – Lietuvos ir Rokiškio rajono politinis bei visuomenės veikėjas.

## Biografija
1991 m. baigė Telšių Atžalyno vidurinę mokyklą, 1998 m. baigė Lietuvos Teisės akademiją, teisininkas.

1994–1996 m. dirbo Lietuvos transporto policijos valdybos Kovos su narkotikais skyriuje. 1996–2004 m. dirbo Rokiškio rajono policijos komisariato Ekonominių nusikaltimų tyrimų ir Organizuoto nusikalstamumo tyrimo skyriuose. 2004–2014 m. Rokiškio rajono savivaldybės administracijos Juridinio ir personalo skyriaus vedėjas.

2004–2019 m. MB „Dvaruva“ vadovas, 2009–2019 m. UAB „Rokvesta“ teisininkas. 2016–2019 m. Seimo nario Raimundo Martinėlio padėjėjas. Nuo 2019 m. Rokiškio rajono savivaldybės meras.

2007 m., 2011 m. (mandato atsisakė) ir nuo 2019 m. Rokiškio rajono savivaldybės tarybos narys.

2002 m. Liberalų demokratų partijos, 2006–2014 m. partijos Tvarka ir teisingumas (liberalai demokratai) narys. 

2018 m. įkūrė visuomeninį rinkiminį komitetą „Vieningi kartu su Ramūnu Godeliausku“ ir su komanda dalyvavo 2019 m. Lietuvos savivaldos rinkimuose. 

2022 m. gegužės 30 d. pranešė, jog 2023 m. Lietuvos savivaldos rinkimuose dalyvaus kartu su Lietuvos socialdemokratų partija. 2023 m. su Lietuvos socialdemokratų partija perrinktas antrąjai Rokiškio rajono savivaldybės mero kadencijai.

Susituokęs antrą kartą, vaikai iš pirmosios santuokos Greta, Marius. Pomėgiai: sportas, giedojimas sakralinės muzikos chore, kinologija.

## Šaltiniai
Algis Kazulėnas

**Algis Kazulėnas** (g. 1962 m. rugpjūčio 26 d. Rokiškyje) – istorikas, Lietuvos ir Rokiškio rajono politinis bei visuomenės veikėjas.

## Biografija
Baigė dabartinę Rokiškio „Romuvos“ gimnaziją. 1986 m. baigė Vilniaus pedagoginį institutą, istorikas.

Nuo 1986 m. Rokiškio krašto muziejaus bendradarbis, nuo 1992 m. direktoriaus pavaduotojas mokslo reikalams, 2007–2008 m. Rokiškio rajono savivaldybės mero pavaduotojas. 2008–2012 m. Seimo narys. 2012–2016 m. ir  2019–2020 m. Vilijos Aleknaitės-Abramikienės padėjėjas., 2016–2019 m. Arvydo Anušausko padėjėjas.

1997–2000 m., 2007–2008 m. ir nuo 2015 m. Rokiškio rajono savivaldybės tarybos narys.

1989 m. Lietuvos politinių kalinių ir tremtinių sąjungos, nuo 2000 m. Tėvynės sąjungos Rokiškio rajono skyriaus narys.

Sutuoktinė Indra, vaikai Tomas, Aistė.

## Nuorodos
* 2008 m. Lietuvos Respublikos Seimo rinkimai.

## Išnašos
Tauragės keramika

**Tauragės keramika** – plytų gamybos įmonė, veikianti Tauragėje.

## Istorija

Įmonės veikla prasidėjo dar tarpukario metais, kai jos vietoje veikė dvi plytinės. Pokario metais įmonė sparčiai įsitvirtino rinkoje, nes sugriautiems pastatams reikėjo daug plytų. 1949 m. per dviejų pamainų darbo dieną buvo pagaminama 30 000 plytų. 1960 m. tapo ištisus metus veikiančia įmone.

1961 m. pradėjo veikti pirmoji tunelinė krosnis. Tauragės keramika buvo pirmoji įmonė Tarybų Sąjungoje, kurioje drenažo vamzdžiai pradėti išdegti tunelinėse krosnyse. 1965 m. pradėtas eksploatuoti keramikos cechas, kurio pajėgumas dvigubai viršijo iki tol veikusios įmonės pajėgumus. Ilgainiui plytų „apyvarta“ išaugo iki 40 mln., o drenažo vamzdžių – iki 150 mln. sąlyginių vienetų.

1991 m. sustojus tokiems dideliems melioracijos mastams, drenažo vamzdžių pagaminta tik 75 mln., plytų – 51 mln. ir 16 mln. keraminių blokelių sąlyginių vienetų per metus.

Tauragės keramika turi savo poilsio namus prie Baltijos jūros, sporto salę, klubą, yra pastačiusi keletą bendrabučių ir gyvenamųjų namų savo darbininkams. Daugelį metų šiai įmonei vadovavo V. Daujotas, dabar direktorius J. Gudelis.
Šiuo metu įmonė yra sustabdžiusi savo veiklą.
Budrys

;Budrys
* Algimantas Budrys (1950) – sporto žurnalistas, redaktorius
* Algirdas Budrys – klarnetininkas
* Algis Budrys – rašytojas
* Dainius Budrys – ekonomistas, politikas
* Dzidas Budrys – ekonomistas, pedagogas, politikas
* Eugenijus Mindaugas Budrys – tapytojas, grafikas
* Ignas Budrys – dailininkas akvarelininkas
* Jonas Budrys – žvalgybininkas, diplomatas
* Kazimieras Algirdas Budrys – politikas
* Kazimieras Budrys (1957) – pedagogas, žurnalistas, redaktorius
* Kęstutis Budrys – žvalgybininkas
* Povilas Budrys – teatro aktorius, dailininkas
* Pranas Budrys – Lietuvos partizanas
* Rimantas Budrys – žurnalistas, rašytojas
* Romualdas Budrys – muziejininkas, dailėtyrininkas
* Stasys Budrys (1916) – gydytojas, istorikas
* Stasys Budrys (1932) – dailėtyrininkas
* Valmantas Budrys – gydytojas neurologas
* Viktoras Budrys – futbolininkas
* Vytautas Budrys – politikas

;Budrienė
* Milda Budrienė – gydytoja, JAV lietuvių visuomenės veikėja, medicinos istorijos tyrinėtoja;
* Monika Garbačiauskaitė-Budrienė – žurnalistė, redaktorė.

;Budrytė
* Nijolė Budrytė – pedagogė, visuomenės bei politinė veikėja.

## Etimologija
Pavardė paplitusi visoje Lietuvoje. Kilusi iš žodžio *budrùs* „kuris greit pabunda; sargus; akylas, apdairus; gyvas, smagus, mitrus“.

## Šaltiniai
Staškus

**Staškus** − lietuviška vyriškos giminės pavardė.

Šios pavardės moteriškosios giminės formos yra: Staškienė (ištekėjusi moteris) ir Staškutė (mergautinė pavardė).

Pavardę turi šie garsesni asmenys:

*Algimantas Staškus – politikas;
*Martynas Staškus – pedagogas, chorvedys;
*Sigitas Staškus – politikas.